DOI: 10.14457/tu.the.2023.858
title: แผนธุรกิจร้านเครื่องหอม TymeScents แบบครบวงจร

description: จากสถานการณ์การแพร่ระบาดของโควิด-19 ที่ผ่านมาทำให้ผู้คนต้องมีการกักตัวอยู่ในบ้านเพื่อลดความเสี่ยงของการเกิดการระบาด หลายธุรกิจมีการล้มหายไป แต่บางธุรกิจก็กลับมารุ่งเรืองอีกครั้ง โดยเฉพาะตลาดเครื่องหอมที่มีแนวโน้มการเติบโตที่เพิ่มขึ้นอย่างต่อเนื่อง ถึงแม้ว่าคำว่า “เครื่องหอม” ที่เราคุ้นเคย เช่น สเปรย์ดับกลิ่นห้อง เทียนหอม หรืออื่นๆ จะอยู่กับเรามานานและดูธรรมดา แต่เครื่องหอมในปัจจุบันกลายเป็นสิ่งที่สามารถเปลี่ยนบรรยากาศให้สภาพแวดล้อม เพิ่มการมีชีวิตชีวา ช่วยผ่อนคลายความเหนื่อยล้า และกลายเป็นอุปกรณ์ที่ช่วยตกแต่งบ้านเพื่อความสวยงามได้อีกด้วย ปัจจุบันเครื่องหอมกลายเป็นกระแสสำหรับวัยรุ่นและวัยทำงาน ทั้งที่ทำงานและที่บ้าน เนื่องจาก เครื่องหอมไม่ใช่แค่สิ่งที่ช่วยทำให้บ้านมีกลิ่นหอม แต่ยังกลายเป็นเครื่องประดับตกแต่ง ที่สามารถบอกรสนิยมของผู้ใช้ได้อีกด้วย ส่งผลให้บรรจุภัณฑ์เครื่องหอมกลายเป็นจุดขายที่จะดึงดูดให้ผู้บริโภคสนใจได้เช่นกันผู้จัดทำได้แรงบัลดาลใจมาจากธุรกิจเครื่องหอมของพี่สาวที่ใช้การเล่าเรื่องมาเป็นแนวคิดในการออกผลิตภัณฑ์ โดยแบ่งเป็น Chapter ในการออกสินค้า โดยกลิ่นและข้อความในการเล่าเรื่องจะสัมพันธ์กัน เมื่อลูกค้าได้ลองใช้ผลิตภัณฑ์เครื่องหอม จะรู้สึกได้ถึงอารมณ์จากกลิ่นแต่ละกลิ่นได้จริงๆ ประกอบกับโอกาสทางธุรกิจในรูปแบบอื่นที่สามารถเชื่อมโยงเข้ากับเครื่องหอมได้ อาทิ คาเฟ่ กิจกรรมเพื่อความผ่อนคลาย หรือแม้แต่กิจกรรมเสริมสร้างสุนทรียภาพ จึงได้เกิดเป็นแนวคิดใหม่ที่แตกต่างจากคู่แข่ง คือ การทำให้ร้านเครื่องหอมธรรมดากลายเป็นแหล่งพักผ่อนหย่อนใจที่รวมหลายๆ กิจกรรมไว้ในที่เดียวกัน จนกลายเป็นร้านเครื่องหอมแบบครบวงจรภายใต้ชื่อ TymeScents เราเชื่อว่า “กลิ่นและกาลเวลา” เป็นส่วนหนึ่งในความทรงจำหนึ่งที่ทำให้คนเรารู้สึกดี และความทรงจำที่ดีเริ่มต้นด้วย “กลิ่น” โดยมีธุรกิจทั้งหมด 4 ประเภทภายใต้อาคารพาณิชย์ คือ 1) ร้านเครื่องหอม TymeScents Store 2) ร้านเครื่องดื่มและขนม TymeScents Café 3) กิจกรรม Workshop และ 4) สปาส่วนตัว Private Spa โดยทุกธุรกิจจะมีกลิ่นพิเศษของทางแบรนด์เข้าไปเกี่ยวข้องด้วย ลูกค้าสามารถมาใช้บริการได้ตลอดทั้งวันภาพรวมธุรกิจเป็นแบบ Minimal Modern มีกลิ่นอาย Mediterranean และ Cozy ผสมผสานเข้าไปให้มีความรู้สึกถึงความสบายๆ ความอบอุ่น และการตกแต่งร้านจะมีการเปลี่ยนไปตามฤดูหรือ Concept ของเครื่องหอมอีกด้วย โดยกลุ่มเป้าหมายมี 2 กลุ่ม โดยมีกลุ่มเป้าหลายหลัก คือ กลุ่มคนที่ชื่นชอบเครื่องหอมเป็นหลัก และกลุ่มเป้าหมายรอง คือ กลุ่มคนที่ชื่นชอบการไปหากิจกรรมทำ เช่น คาเฟ่ Workshop หรือการเข้าสปา ทั้งนี้กลยุทธ์ที่ใช้ คือ ความแตกต่าง (Differentiation Strategy) และ สร้างการเติบโต (Growth Strategy) ควบคู่กันไป ความแตกต่างจะช่วยทำให้ลูกค้ามีความสนใจและมีโอกาสแข่งกับคู่แข่งได้สูง และทั้งหมดของธุรกิจเราดำเนินการโดยยึดลูกค้าเป็นหลัก (Customer Centric) เพื่อให้บริษัทเติบโตเดินไปข้างหน้าพร้อมๆ กับการเปลี่ยนแปลงที่รวดเร็วได้จากการประเมินความเป็นไปได้ทางการเงิน TymeScents ได้ดำเนินธุรกิจด้วยเงินลงทุนทั้งหมด 3,000,000 บาท โดยแบ่งเป็นส่วนของเจ้าของ 1,000,000 บาท และกู้ยืมสถาบันการเงิน 2,000,000 บาท จากการทำมาวิเคราะห์แผนธุรกิจในอีก 5 ปีข้างหน้า พบว่ามูลค่าปัจจุบันสุทธิ (Net Present Value: NPV) เป็นบวกอยู่ที่ 10,978,893.43 บาท อัตราผลตอบแทนถัวเฉลี่ย (Internal Rate of Return: IRR) อยู่ที่ 65% ซึ่งมีค่ามากกว่า ต้นทุนทางการเงินเฉลี่ยของเงินทุนโครงการ (Weight Average Cost of Capital: WACC) หรือ IRR&gt;WACC โดยระบุคืนทุนอยู่ที่ 1 ปี 11 เดือน ทั้งหมดที่กล่าวมานี้ สามารถสรุปได้ว่าโครงการดังกล่าวสามารถเป็นไปได้และน่าลงทุน และมีโอกาสเติบโตขึ้นเรื่อยในอนาคต